Utente:Massi Cadenti - Wikipedia

# Utente:Massi Cadenti

### Da Wikipedia.

Me chiammo Massimo, ma si me chiammate Massi è meglio accussì sparagnate pure 'e scrivere troppo assaje :) Songo nato 'o 19 'e jennaro d' 'o 1977.

Vivo int' 'a 'na zona 'e Napule ca nisciuno sape... Cchiù pricisamente stongo mmiezo a quatto quartieri: Vommero, Chiaja, Muntecalvario e San Ferdinanno. Stongo vicino (a ppère) a tutte e quatto 'sti quartieri, stongo a 10 minute 'e distanza 'a piazza Vanvitelli. Ufficiarmente 'e ccarte diceno ca songo 'e Chiaja, ma me ritengo Vomerese d'aduzzione pecché stongo sempe llà e pecché ce vaco e torno a ppère! :)

Vivo sunanno 'a tastiera e facenno 'e site 'ncoppa all'Internètte. Me piace sunà 'nu poco 'e tutte 'e generi, ma chello ca me piaceno assaje songo 'e ccanzone napulitane classiche. Nun me piace Gigi D'Alessio pirciò pe' piacere nun me chiedite 'e fa na pagina 'ncoppa a isso. :D Tengo 'nu diarie perzonale (ca sulo chi voglio je s' 'o po' vedé) all'indirizzo Mio blog su Splinder.

Songo figlio 'e duje grande perzonalità d' 'a cultura napulitana. Màmmema è 'a puetessa Fiore Adriana, ca ha scritto 'nu sacco 'e libbre 'e puesie napulitane, e ha pure apprisentato 'ncoppa 'a televisione locale Tele Akery 'na trasmissione chiammata "Staje sempe a tiempo a te 'mparà" addò essa faceva 'e llezione 'e napulitano pe' dint' 'a televisione. Forse ccà dinto 'nu poco 'e ggente ll'ha vista, se vedéva pure 'ncopp' 'o satellite su Napoli Nova. Essa inoltre è 'a presidente 'e ll'Associazione Culturale Bella Partenope. Patemo invece fa 'o caporedattore d' 'o ggiurnalino 'e chesta associazione e organizza 'e serate a tema. Avimmo fatto tuttu quante pure 'na commedia musicale e aggio avuto 'o nomme 'ncoppa 'e giurnale 'O matino e 'O Roma.

Je nun songo accussì bravo comm' 'a lloro, ma si v'accuntentate al limite nce pozzo chiedere pure quaccosa. :)

Estratto da "http://nap.wikipedia.org../../../m/a/s/Utente%7EMassi_Cadenti_faf0.html"

##### Views

- Paggena utente
- Chiàcchiera
- Verzione 'e mmo

##### Truova